Baba sterf ná hou met hout | Maroela Media
'n Drie maande oue baba is Woensdag in 'n hospitaal in Koster, Noordwes, dood nadat sy pa hom glo met 'n stuk hout geslaan het.
Kol. Sabata Mokgwabone, provinsiale polisiewoordvoerder, het gesê die voorval het Dinsdag omstreeks 21:00 in die Reagile-informele nedersetting naby Koster plaasgevind.
"Die 37-jarige pa het na bewering 'n uitval met sy 21-jarige vriendin gehad, terwyl sy die baba in haar arms vasgehou het," het Mokgwabone gesê. "Hy het tydens die argument 'n stuk hout opgetel en wou haar vermoedelik daarmee slaan, maar het egter die baba teen sy kop getref."
Die twee het paramedici van Emergency Medical Rescue Services ontbied en die baba is na 'n nabygeleë hospitaal geneem. Die baba het Woensdag in die hospitaal aan sy beserings beswyk.
Die man is Dinsdagaand in hegtenis geneem. Hy sal na verwagting Donderdag in die Koster-landdroshof verskyn op aanklag van moord.
Koster misdaad Noordwes
Joh, wat is fout met die samelewing? Waar is die basiese opvoeding in die land? Dis skokkend! Al is jy arm, leer jou ma jou nie dis verkeerd om te steel, moor, roof, verkrag ents? Waar is die gemeenskaps leiers? O ja kerke het mos nie meer n se in die Land nie…
Is mos maklik om `n vrou te slaan en nou het hy die grootste fout van sy lewe gemaak. Geweld sal geen problem op los nie.
Dis tragies. Dis hoe siek ons samelewing geraak het.
Jou lafaard" gewetenlose man… hoe kan jy nie vir jouself dink? ja dit is maklik om n vrou te slaan, maar kon hy nie sien dat die baba in die ma se arms is, en dat dit sou gebeur" seker bietjie gesuip gewees.. nou het jy n harde les geleer, moet nie eers treur, want jy verdien nie om n Pa genoem te word. RIP klein Baba… en jammer vir die Ma…
Is daar dalk "iemand" n Prok/Adv wat vrouens kan help en bystaan met al di aanrandings en daarmee wegkom ook? En ons help met ex-mans wat ni hul hof-skikkings ooreenkoms nakom na n hofbevel ni? Hoekom word daar n hofbevel gedoen as ex-mans dit net doodeenvoudig ni nakom ni…help iemand! Help?!